ASOCIAŢIA AMELIORATORILOR, 
PRODUCĂTORILOR ŞI A COMERCIANŢILOR DE SĂMÂNŢĂ ŞI  MATERIAL SĂDITOR DIN ROMÂNIA 

B-dul Mărăşti, nr. 61, sector 1,  Bucureşti - România
Tel/Fax: (+40/21) 317 72 91; E-mail: office@amsem.ro;      website : amsem.ro

Asociaţie de utilitate publică: Hotărârea Guvernului nr. 1128/2004

Analiza AMSEM privind proiectul Legii Semintelor si 
organizarea institutionala in domeniul semintelor si materialului saditor

1. Obiectivul Legii semintelor:  
-	piata semintelor totalmente privata - este punctul central al filierei semintelor
pentru asigurarea echilibrului cerere si oferta, cantitativ si calitativ, sursa financiara a tuturor actorilor din filiera: amelioratori, producatori, comercianti, prestatori de servicii si bugetul de stat si care trebuie sa fie obiectivul principal al legislatiei semintelor
-	actori principali: producatorii si comerciantii de seminte (ameliorator,
multiplicator, procesator, distribuitor si comerciant) care trebuie sa produca sortimentul, cantitatea si la calitatea ceruta de  beneficiarul semintelor ( fermierul si industria agro-alimentara), reprezentati prin organizatia profesionala de profil recunoscuta de guvern ca fiind de utilitate publica- AMSEM - Asociatia Amelioratorilor, Producatorilor si Comerciantilor de Samanta si Material Saditor din Romania, reprezentata in profil teritorial prin filiale regionale. 
-	actori secundari: autoritatile de reglementare si de protectie a
consumatorului ( consiliul si comisia europeana, parlamentul, guvernul, ministerul agriculturii, protectia consumatorului ) care trebuie sa se adapteze la realitatile, evolutiile si progresul din piata semintelor si sa sprijine aceasta piata.     
-	actori tertiari: prestatorul de servicii ( testarea si inregistrarea soiurilor,
protectia soiurilor, controlul si certificarea semintelor si institutiile aferente: ISTIS, inspectia, inspectoratele, laboratorul central ) care trebuie sa acopere cerintele de testare a soiurilor, cererile de control si certificare in zonele unde se produc semintele cu profesionalism si la tarife echitabile pentru ambele parti pentru piata Uniunii Europene, inclusiv Romania.

2. Departajarea si indeplinirea atributiilor
     - simplificarea formalitatilor privind acordarea brevetului de soi prin  transferul acestora de la OSIM in atributiile ISTIS care efectueaza testarea DUS a noilor soiuri testare care sta la baza protectiei intelectuale a noilor soiuri;
     - alinierea la practica celorlalte state membre UE prin eliminarea conflictului de interese privind atributiile de constatare a contraventiilor si de aplicare a sanctiunilor din sfera institutiilor de control si certificare. INCS, ITCSMS si LCCSMS  au rolul stabilit de legislatia UE de prestatori de servicii pentru calitatea semintelor si ca atare sunt parte cu producatorul de seminte pentru garantia calitatii semintelor care se  pun pe piata. Aceste atributii trebuie transferate organelor de control ale ministrului si celor agricole judetene, politiei, justitiei si in special ale Protectiei Consumatorului conform OUG 49/2009 si Directivei CE privind serviciile. 
     - eliminarea cazurilor clasificate de lege drept contraventii anterioare comercializarii privind nerespectarea normelor in vigoare deoarece intra in atributiile prestatorului de servicii sa elimine semintele de la certificare sau sa actioneze asupra semintelor neconforme, atat timp cat semintele sunt proprietatea producatorului, prejudiciul este al lui si nu afecteaza o terta parte.
     - autoritatile prestatoare de servicii ale MADR trebuie sa raspunda cerintelor operatorilor economici pe principiul “ clientul nostru stapanul nostru” si cerintelor pietei comunitare prin aplicarea si interpretarea in mod unitar si uniform a procedurilor si  standardelor in vigoare in profil teritorial pentru a ajuta comerciantul de seminte sa-si garanteze calitatea indiferent de locul de vanzare. 
     - stabilirea atributiilor operatorilor economici reprezentati de organizatiile profesionale nationale la cerintele pietei semintelor si la managementul economico-financiar si tehnic al prestatorilor de servicii avand in vedere ca operatorii participa direct, in proportie de cca.60%, la cheltuielile financiare ale prestatorilor de servicii ale MADR.
     - obligatia MADR de a interveni si a acorda ajutoare financiare conditionat de  respectarea codurilor de bune practici agricole pentru folosirea la insamantari a semintelor care indeplinesc standardele de calitate ale UE, altfel tot sistemul de reglementari si standarde al pietei semintelor nu mai are nici o valoare, iar piata semintelor se prabuseste, inclusiv productia agricola;
     - eliminarea posibilitatiloor de politizare a institutiilor de prestari servicii care sunt strict tehnice, cer un inalt grad de profesionalism si experienta in domeniu;
AMSEM a intocmit un proiect al Legii semintelor care raspunde in mai mare masura obiectivelor prezentate decat proiectul prezentat de MADR.   

3. Reorganizarea institutionala.
Pentu optimizarea activitatii si al managementului institutiilor participante pe piata semintelor in conformitate cu obiectivele si atributiile prezentate mai sus propunem urmatoarele variante de organizare:
I. Varianta optima ( conform modelului confirmat in cele mai importante tari producatoare de seminte in sistem de piata libera din Europa: Franta, Olanda sau Italia ) :
- testarea si inregistrarea soiurilor efectuate  de ISTIS sa ramana in subordinea MADR cu finantare de la buget si venituri din prestari servicii; preluarea  in cadrul ISTIS a protectiei prin brevet a soiurilor de la Oficiul de Stat pentru Inventii si Marci (si eventual a Bancii de Gene Suceava de la LCCSMS ) 
- parteneriat public-privat intre Ministerul Agriculturii si operatorii economici reprezentati prin organizatii profesionale de profil prin delegarea de competenta unei autoritati prestatoare de servicii finantata integral pe piata privata de catre operatorii economici, iar ministerul sa ramana cu rol de reglementare,  control al aplicarii legislatiei si participant la deciziile de functionare in consiliul de administratie a noii institutii;
- externalizarea prestarilor de servicii de control si certificare (inspectie in camp si testarea semintelor) si de implementare a legislatiei semintelor efectuate in prezent de INCS, ITCSMS si LCCSMS catre noua autoritate prestatoare de servicii grefata pe LCCSMS ( propunem sa se numeasca Oficiul National pentru Calitatea Semintelor- ONCS ) in sistem privat, cu autofinantare, non profit, care presupune transferul de personal, noi contracte de munca, transferul unei parti a activului si pasivului direct sau prin concesionare, reorganizarea teritoriala in oficii zonale fara personalitate juridica si filiale judetene unde e cazul. Organizarea teritoriala trebuie sa acopere tot teritoriul unde se produc seminte si volumul productiei. 
Oficiul National va fi condus de un consiliu de administratie format de profesionisti in domeniu care reprezinta participantii la filiera semintelor si care desemneaza conducerea institutiei. Schema de organizare propusa se prezinta in anexa.
O varianta de lucru ar putea fi ca Laboratorul Central, total sau partial, sa ramana subordonat MADR ca institutie bugetara.

Este necesar transferul Bancii de Gene Suceava de la LCCSMS, deoarece activitatile celor doua institutii comasate nu sunt compatibile, catre ASAS sau eventual catre ISTIS. 

II. Varianta tranzitorie:
-  ISTIS sa preia de la OSIM protectia soiurilor prin brevet de soi si sa se faca unele corectii de functionare respectiv sa poata angaja personal temporar pentru activitatea agricola si sa utilizeze veniturile realizate din exploatarea suprafetelor de teren din centrele de testare a soiurilor  ca venituri proprii
- reorganizarea INCS sub forma unei agentii subordonate MADR grefata pe LCCSMS avand in subordine inspectoratele teritoriale, reducerea numarului acestora pe  etape, transformarea celor desfiintate in filiale judetene fara personalitate juridica, reducerea corespunzatoare a numarului de personal, trecerea din functionari publici in personal contractual care ar trebui sa poata fi redistribuit, sa poata fi incheiate contracte pe perioada temporara pentru a se putea modela la fluctuatiile zonarii productiei de seminte, posibilitatea redistribuirii veniturilor sau ramanerea si cu subventii bugetare. 
Aceasta organizare ar fi oricum o solutie provizorie pentru cativa ani dar nu va rezolva problema unui management performant adaptabil pietei semintelor la nivel national si european.  

Prezentul material reprezinta si punctul de vedere al LAPAR si al UNPCPR

PRESEDINTE EXECUTIV

Gheorghe HEDESAN